《丞相大观文马公先生挽词三首》
元代·方回

天地干戈阻，门生合会丧。
谓传和相钵，有靦陆公庄。
衰钝辜陶冶，危疑去庙廊。
空怀精卫意，无奈海茫茫。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。